আনতালিয়া

আনতালিয়া () তুরস্কের পঞ্চম জনবহুল শহর এবং একই সাথে আনতালিয়া প্রদেশের রাজধানী। এটিকে তুরস্কের "পর্যটন রাজধানী" হিসেবে উল্লেখ করা হয়। আনাতোলিয়ার দক্ষিণ-পশ্চিম উপকূলের তোরোস পর্বতমালার সীমানায় অবস্থিত আনতালিয়া হলো এজিয়ান সামুদ্রিক অঞ্চলের বাইরে ভূমধ্যসাগরীয় উপকূলে অবস্থিত বৃহত্তম তুর্কি শহর যার মেট্রোপলিটন এলাকায় ২.৬ মিলিয়নেরও অধিক লোকের বসবাস।2011 Census, Turkish Statistical Institute (Büyükşehir belediyeleri ve bağlı belediyelerin nüfusları) – 2011 

 ব্যুৎপত্তি 
এই শহরটির পত্তনের সময় এটির গোড়পত্তনকারী পারগামোনের রাজা দ্বিতীয় অ্যাটালাস ফিলাডেলফাসের নামানুসারে এর নামকরণ করা হয় "আত্তালিয়া" () হিসেবে। গ্রীক ভাষায় এই নামটি এখনও ব্যবহৃত হলেও স্থানীয় তার্কিশ ভাষায় এটিকে প্রথমে "আডালিয়া" এবং পরবর্তীতে "আনতালিয়া" নামে আত্মীকৃত করা হয়। আত্তালিয়া ডেলফির একটি উৎসবেরও নাম ছিলো এবং আত্তালিস (গ্রীক: Ἀτταλίς) ছিলো এথেন্সে বসবাসকারী গ্রীসের একটী প্রাচীন জাতিগোষ্ঠীর নাম।Ἀτταλίς,
Henry George Liddell, Robert Scott, A Greek-English Lexicon, on Perseus project তবে, উভয়ের নামের মধ্যে খুব ঘনিষ্ঠ মিল থাকার পরও এর সাথে আনাতোলিয়ার নামের কোনো সম্পর্ক ছিলো না।

 ইতিহাস 
খ্রিস্টপূর্ব ১৫০ অব্দে, হেলেনিস্টিক সময়কালে পারগামোনের রাজা দ্বিতীয় অ্যাটালাস ফিলাডেলফাস এই শহরটির গোড়াপত্তন ঘটান বলে ধরে নেয়া হয়। তার সম্মানে এর নামকরণ করা হয় আত্তালীয়া বা আত্তালিয়া()। আত্তালোসের শক্তিশালী নৌবহরের একটি নৌ-ঘাঁটি হিসেবে এই শহরটি ব্যবহৃত হতো। ২০০৮ সালে আবিষ্কৃত খ্রিস্টপূর্ব ৩য় শতকের ডোগু গারাজি ফলক হতে জানা যায় যে, আত্তালিয়া ছিলো পূর্ববর্তী সময়ের একটি শহরের পুনর্নির্মিত এবং পুনর্ভব বর্ধিত গঠন।

 ভূগোল 
 জলবায়ু 
আনতালিয়ার জলবায়ুকে গরম-গ্রীষ্মকাল বিশিষ্ট ভূমধ্যসাগরীয় জলবায়ু (কোপেন : সিএসএ) বা শুষ্ক-গ্রীষ্মকাল বিশিষ্ট আর্দ্র উপক্রান্তীয় জলবায়ু (ট্রেওয়ার্থ : সিএফ বা সিক্ত সিএস) হিসেবে চিহ্নিত করা হয়। এখানে গরম শুষ্ক গ্রীষ্মকাল এবংসহনীয় বৃষ্টিমুখর শীতকাল বিরাজ করে। যদিও শীতকালে এখানে বৃষ্টিপাত সাধারণ এবং প্রায়শঃই প্রচুর পরিমাণে ঘটে থাকে, তথাপি, আনতালিয়া খুবই রৌদ্রোজ্জ্বল, যা বছরে প্রায় ৩,০০০ ঘন্টা সূর্যকিরণে প্রজ্জ্বলিত হয়। প্রতি শীতেই কোনো না কোনো রাতে হিমকণায় ছেয়ে যায় সব, তবে, তুষারপাত খুব কদাচিৎ দৃষ্ট হয়। এখানকার সর্বোচ্চ তাপমাত্রা ২০১৭ সালের ১ জুলাই রেকর্ড করা হয়েছিলো , যেখানে গড় সর্বোচ্চ তাপমাত্রা হয়  এবং সর্বনিম্ন তাপমাত্রা পরিমাপ করা হয়েছিলো ফেব্রুয়ারিতে , যেখানে গড় সর্বনিম্ন তাপমাত্রা হয় । সমুদ্রের গড় তাপমাত্রা গ্রীষ্মে  এবং শীতে  এরমধ্যে থাকে।

 জনমিতি 
২০১০ সালের জন্ম নিবন্ধন তথ্যানুসারে এর পৌর অঞ্চলের মোট জনসংখ্যা ছিলো ১,০০১,৩১৮ জন; যাদের ৫০২,৪৯১ জন পুরুষ এবং ৪৯৮,৮২৭ জন নারী।  তুইক পরিসংখ্যান প্রতিষ্ঠানের হিসাব অনুসারে এখানে ২০২২ সালে মোট ১২০,০০০ জন ভিনদেশীর বসবাস রয়েছে।

 অর্থনীতি 
টকজাতীয় ফল, কলা, তুলা, জলপাই, ফুল এখানকার প্রধান ফসল। প্রদেশের তাজা ফল ও সব্জির ৬৫ শতাংশ এখানকার ফলের পাইকারি বাজার হতে সরবরাহ করা হয়।

২০০০ সাল থেকে প্রমোদ তরী উৎপাদন শুরু হয়েছে এখানকার জাহাজ নির্মাণ এলাকায়, যা মুক্ত বাণিজ্য এলাকায় গড়ে উঠেছে। এসব নির্মাণ কেন্দ্রের কয়েকটি নৌযান নির্মানের আধুনিক যন্ত্রপাতি সমৃদ্ধ।
কোরেনডো বিমান সংস্থা এবং সানএক্সপ্রেসের সদরদপ্তর আনতালিয়া অবস্থিত।"Contact ." Corendon Airlines. Retrieved on 17 February 2012. "CORENDON Airlines Head Office Address: Gzeloluk Mahallesi 1879 Sokak No :148 Antalya-Turkey""Imprint ." SunExpress. Retrieved on 23 December 2011. "TR-07300 Antalya, Türkiye P.O. Box 28 Mehmetçik Mah. Aspendos Bulv. Aspendos Iş Merkezi No. 63/1-2"
 তথ্যসূত্র 

 বহিঃসংযোগ 

বিষয়শ্রেণী:তুরস্কের শহর
বিষয়শ্রেণী:খ্রিস্টপূর্ব ৩য় শতাব্দীতে প্রতিষ্ঠিত জনবহুল স্থান
বিষয়শ্রেণী:খ্রিস্টপূর্ব ২য় শতাব্দীতে প্রতিষ্ঠিত জনবহুল স্থান
বিষয়শ্রেণী:তুরস্কে প্রাচীন গ্রিক প্রত্নতাত্ত্বিক স্থান
বিষয়শ্রেণী:নিউ টেস্টামেন্ট স্থান
বিষয়শ্রেণী:তুরস্কের ভূমধ্যসাগরীয় বন্দর শহর ও নগর
বিষয়শ্রেণী:তুরস্কের জনবহুল উপকূলীয় স্থান
বিষয়শ্রেণী:খ্রিস্টপূর্ব ২০০-এর দশকে প্রতিষ্ঠিত